[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000004", "text": "Maailma tugevaimas ja\u0308a\u0308hokiliigas NHL on palju ha\u0308id meeskondi, aga sel kevadel oli minu arvates u\u0308ks teistest peajagu u\u0308le \u2013 Colorado Avalanche, kes vo\u0303itis 21-aastase vahe ja\u0308rel klubiajaloo kolmanda Stanley karika. Teekond tippu on neilt no\u0303udnud aega ja kannatlikkust, aga selles meeskonnas on ainest to\u0303usta uueks hokidu\u0308nastiaks, kirjutab ERR-i sporditoimetaja Kristjan Kalkun arvamusloos."}, {"text_idx": "#000005", "text": "Kui sel kevadel tulid jutuks erinevate NHL-i klubide vo\u0303imalused vo\u0303ita spordimaailma u\u0308ks ihaldatuim trofee Stanley karikas, u\u0308tles liigas parimate sekka kuulunud Calgary Flamesi peatreener, endine NHL-i tippma\u0308ngija Darryl Sutter konkreetselt ja u\u0308hemo\u0303tteliselt: \"Ma ei taha pa\u0308ris kindlasti kohtuda Colorado meeskonnaga esimeses ringis, sest need oleksid mahavisatud kaheksa pa\u0308eva.\""}, {"text_idx": "#000006", "text": "Sutter teadis, millest ra\u0308a\u0308kis! Stanley karikasarja esimeses ringis saatis Colorado seitsme pa\u0308eva ja nelja ma\u0308nguga Nashville'i suvepuhkusele. Seeria esimeses ma\u0308ngus la\u0308ks Colorado 15 minutiga juhtima 5:0 ja kogu vastasseis ja\u0308ttis mulje, et isad ma\u0308ngivad poegade vastu \u2013 kiiruse ning osavuse vahe oli ma\u0308rgatav. Kolme aasta tagune Stanley karikavo\u0303itja St. Louis suutis teises ringis Coloradolt kaks ma\u0308ngu ka\u0308tte saada, kuni nende ennastsalgavad ponnistused lo\u0303ppesid koos hiilgavalt ma\u0308nginud va\u0308ravavaht Jordan Binningtoni traumaga. La\u0308a\u0308ne konverentsi finaalis \"so\u0303itis\" Colorado ma\u0308ngudega 4-0 u\u0308le Edmontonist. Kahel eelmisel aastal Stanley karika vo\u0303itnud Tampa Bay tegi finaalis, mida suutis, aga nooruslikku, u\u0308limalt kiiret ja kaasaegset ja\u0308a\u0308hokit ma\u0308ngiva Colorado ohjeldamine ka\u0308is ka neile u\u0308le jo\u0303u. Ehkki ajuti suudeti kindla distsipliini, hea taktikavaliku ja ma\u0308nguru\u0308tmi dikteerimisega Colorado lennukust pa\u0308rssida ja kaks ma\u0308ngu ka vo\u0303ita, tuli neil hokitroonist loobuda."}, {"text_idx": "#000007", "text": "Colorado on hea na\u0308ide meeskonna kasvamisest ja eduloost, mida ei saavutata mo\u0303ne pa\u0308eva ega kuuga, vaid aastatega. Selleks on vaja a\u0308ra ka\u0308ia po\u0303hjas, et mo\u0303ista, kus asub tipp. Seeja\u0308rel on vaja soovida sinna hokimaailma tippu \"ronida\" ja leida selleks \"reisiks\" tahtmisest pakatavad ja to\u0308o\u0308kad inimesed. Need, kes ei taha kuulda lihtsalt lubadusi tulevasest paradiisist, aga kes on valmis ka\u0308ima tippu jo\u0303udmise nimel ka po\u0303rguteel. Eks raasuke o\u0303nne on samuti vaja, kuid kui olla su\u0308damega tegemiste juures, tuleb sedagi."}, {"text_idx": "#000008", "text": "Colorado meeskonna arhitekt on klubi endine kapten ja u\u0308ks kuulsamaid ma\u0308ngijaid, NHL-i legend Joe Sakic, kes vo\u0303itis ma\u0308ngijana Stanley karika koos Colorado klubiga 1996. ja 2001. aastal. Sakic on to\u0308o\u0308tanud pa\u0308rast ma\u0308ngijakarja\u0308a\u0308ri lo\u0303ppu Colorado meeskonna peama\u0308nedz\u030cerina viimased u\u0308heksa hooaega. Ta vo\u0303ttis ametiposti vastu 2013. aastal olukorras, kus Colorado oli ja\u0308a\u0308nud kolm hooaega ja\u0308rjest Stanley karikama\u0308ngudelt sootuks eemale. Aasta hiljem vo\u0303ideti NHL-i po\u0303hiturniiril oma divisjon, aga ja\u0308rgnesid tagasilo\u0308o\u0308gid \u2013 veel kolmel hooajal ja\u0308rjest vaadati Stanley karikama\u0308nge vesise suuga ko\u0303rvalt. 2016. aasta suvel oli meeskonnast lahkunud ka peatreenerina to\u0308o\u0308tanud Patrick Roy, endine NHL-i tippva\u0308ravavaht ja peama\u0308nedz\u030ceri pikaaegne kamraad Colorado ma\u0308ngijapa\u0308evilt."}, {"text_idx": "#000009", "text": "Lihtne oleks olnud ka\u0308ega lu\u0308u\u0308a, aga Sakic ei andnud alla. Ta usaldas inimesi enda u\u0308mber, appi tulid oskus ma\u0308ngijaid hinnata, sisemine vaist ja sihikindlus. Appi tulid ka meeskonna liidrid Gabriel Landeskog ja ko\u0303ige kauem klubisse kuulunud Erik Johnson, kes la\u0308ksid 2017. aasta suvel peama\u0308nedz\u030ceri juurde ja laususid, et tahavad aidata olukorda lahendada \u2013 meeskond oli just lo\u0303petanud hooaja 48 punktiga ehk NHL-is viimasena. Sakic vastas, et tal pole vo\u0303imalik midagi lubada, aga vo\u0303ime u\u0308heskoos ehitada u\u0308les hea meeskonna."}, {"text_idx": "#000010", "text": "Pa\u0308rast Roy lahkumist palkas Sakic meeskonna peatreeneriks Jared Bednari, kes oli 2016. aasta suvel vo\u0303itnud AHL-i meistritiitli, kuid oli NHL-is tundmatu suurus. Bednar sai palju andeks o\u0303ppimisprotsessis, ilma et oleks vallandatud \u2013 debu\u0308u\u0308thooaja 48 punkti, ja\u0308rjestikused kaotused Stanley karikasarja teises ringis. Ta\u0308navu kevadel seisis Bednar ikka peatreenerina ma\u0308ngijate seljataga, kui meeskond vo\u0303itis Stanley karika. Kas pole usalduse ja kannatlikkuse musterna\u0308ide, mida profispordis kohtab harva?"}, {"text_idx": "#000011", "text": "Sakic on teinud suurepa\u0308rast to\u0308o\u0308d ka meeskonna ehitamisel. Colorado tuumiku moodustavad enamuses klubi enda draft'i valikud, kellest nimekamad on Nathan McKinnon, Gabriel Landeskog, Mikko Rantanen, Cale Makar. See aga ta\u0308hendab, et iga ja\u0308rgmise olulise lu\u0308li vo\u0303i paari leidmiseks la\u0308heb taas aastakene. Vajalikke ma\u0308ngijaid otsides on Sakic liikunud ka vahetustehingute puhul mustri ja\u0308rgi, et leida sobivad pusletu\u0308kid, mitte sarnased olemasolevatele. Sel kevadel toodi meeskonda na\u0308iteks kogenud Andrew Cogliano ja soomlane Artturi Lehkonen, kes viskas finaalseeria lo\u0303petanud otsustava va\u0308rava. Temp, mida on soomlastest varem teinud ainult Jari Kurri 1987. aastal!"}, {"text_idx": "#000012", "text": "Mul on igatahes heameel, et ja\u0308a\u0308hoki Stanley karika vo\u0303itu andsid oma panuse koguni neli soomlast \u2013 kes suuremal, kes pisemal ma\u0308a\u0308ral. Rantanen kuulus meeskonna resultatiivsemate ma\u0308ngijate sekka, Lehkonen viskas ridamisi ta\u0308htsaid va\u0308ravaid, Justus Annunen oli klubi kolmanda va\u0308ravavahi rollis ja esmakordselt saab ennast Stanley karikavo\u0303itjaks pidada ka Euroopast pa\u0308rit va\u0308ravavahtide treener \u2013 45-aastane Jussi Parkkila."}, {"text_idx": "#000013", "text": "Kuhu edasi? Sky is the limit! Taevas on aga teatavasti piiritu. Colorado to\u0303elisest vo\u0303imekusest saame ilmselt paremini aimu la\u0308hiaastatel, aga selles meeskonnas leidub potentsiaali kasvada du\u0308nastiaks ehk valitseda maailma tugevaimat ja\u0308a\u0308hoki profiliigat. Kui mo\u0303elda, et enamuse vo\u0303tmema\u0308ngijate vanus ja\u0308a\u0308b alla 30 eluaasta ja neil on klubiga veel mitmeid aastaid kehtivad lepingud, siis see aitab meeskonna tuumiku koos hoida. Sakicil on palgalimiidi all veel varu ka 26 miljoni dollari vo\u0303rra, mis vo\u0303imaldab meeskonda sobivalt ka ta\u0308iendada ja mo\u0303ne olulise ma\u0308ngijaga, kel leping lo\u0303ppes, koosto\u0308o\u0308d ja\u0308tkata: Lehkonen, Nazem Kadri, Valeri Nits\u030cus\u030ckin. Mitmete NHL-i asjatundjate arvates vajab Colorado veel vo\u0303imsamaks saamiseks esmaklassilist va\u0308ravavahti, sest just selles na\u0308hti ta\u0308navu meeskonna u\u0308ht no\u0303rkust."}, {"text_idx": "#000014", "text": "On kosutav teada ja na\u0308ha no\u0303nda suurel areenil, et hea tahe, usaldus, kogemus ja ja\u0308rjekindlus vo\u0303ivad realiseeruda milleski enamas kui u\u0308he inimese vo\u0303it. Ja pange ennast ja\u0308rgmisteks aastateks valmis \u2013 valitseb laviini (Avalanche \u2013 toim.) oht!"}, {"text_idx": "#000015", "text": "Dallas Stars ja\u0308i Stanley karikasarjas ellu"}, {"text_idx": "#000018", "text": "Kraken alistas ajaloolises play-off'i ma\u0308ngus tiitlikaitsja"}, {"text_idx": "#000020", "text": "Golden Knights kindlustas la\u0308a\u0308nekonverentsi esikoha"}, {"text_idx": "#000024", "text": "Pa\u0308rnu lasi euroma\u0308ngus islandlaste vastu ka\u0308est 12-punktilise edu"}, {"text_idx": "#000025", "text": "Ha\u0308berli koosseisust: ma\u0308ngija vanus ei loe, ku\u0308simus on vaid kvaliteedis"}, {"text_idx": "#000026", "text": "Ka\u0308sipalli meistriliigas kohtuvad eelmise hooaja karikafinalistid"}, {"text_idx": "#000028", "text": "Skandaal Rootsi spordis: jalgpallijuht ha\u0308a\u0308letas venelaste naasmise poolt"}, {"text_idx": "#000029", "text": "Sinner loovutas poolfinaali teises setis Alcarazile vaid u\u0308he geimi"}, {"text_idx": "#000030", "text": "Petro\u0303kina alustab Shanghais vabakava kolmandalt kohalt"}, {"text_idx": "#000031", "text": "Kultuuriminister: loodan, et ko\u0303ik Eesti spordijuhid vo\u0303tavad selge Ukrainat toetava hoiaku"}, {"text_idx": "#000032", "text": "Kreeka korvpallilegend sai rahvuskoondise peatreeneriks"}, {"text_idx": "#000033", "text": "Eesti sai noorte Rahvuste krossil neljanda koha"}, {"text_idx": "#000034", "text": "Eestlased jo\u0303udsid veteranide trekiso\u0303idu MM-il esikuuikusse"}, {"text_idx": "#000035", "text": "Va\u0308rske turniirivo\u0303itja Glinka loovutas avaringis vaid u\u0308he geimi"}, {"text_idx": "#000036", "text": "35-aastane prantslane teenis hooaja teise turniirivo\u0303idu"}, {"text_idx": "#000038", "text": "Eestlased on sel na\u0308dalal ametis UEFA noorteliigas"}, {"text_idx": "#000039", "text": "DirtFish: Ta\u0308nak liitub taas Hyundaiga"}, {"text_idx": "#000042", "text": "Bach loodab, et venelased ja valgevenelased saavad olu\u0308mpial vo\u0303istelda"}, {"text_idx": "#000043", "text": "Aasta esimene sla\u0308mmiturniir pikeneb 15-pa\u0308evaliseks"}, {"text_idx": "#000044", "text": "Mudro\u0303k lo\u0303i esimese va\u0308rava, Chelsea sai hooaja teise vo\u0303idu"}, {"text_idx": "#000045", "text": "Tunjov lo\u0303i lu\u0308hikese aja jooksul teise va\u0308rava"}, {"text_idx": "#000046", "text": "Vas\u030cts\u030cuki esimene va\u0308rav Serbia ko\u0303rgliigas to\u0303i klubile vo\u0303idupunktid"}, {"text_idx": "#000049", "text": "Eesti meistriliiga parim va\u0308ravaku\u0308tt: tuleb juurde panna, kui tahad kuskile jo\u0303uda"}, {"text_idx": "#000050", "text": "Vale pu\u0308ksipaar viis maailma snuukritipu kohe kaotusseisu"}, {"text_idx": "#000053", "text": "Kergejo\u0303ustikuametnik sai Aasia ma\u0308ngude vasaraheites viga"}, {"text_idx": "#000059", "text": "25. reitinguturniiri vo\u0303itnud Williams: ja\u0308rsku olen parem ma\u0308ngija, kui arvan"}, {"text_idx": "#000060", "text": "Gauff naasis pa\u0308rast esimest sla\u0308mmivo\u0303itu va\u0308ljakule vo\u0303iduga"}, {"text_idx": "#000064", "text": "Mihkel Varblane vo\u0303itis Austrias esimese karika"}]